«Το Δέντρο της αγάπης»
2025-12-17 10:00 - 12:00, 2025-12-18 10:00 - 12:00, 2025-12-19 10:00 - 12:00 (Europe/Athens) | Πάρκο Αγίας Ειρήνης, Κωνσταντινουπόλεως, Μυτιλήνη, Λέσβος, Greece
Το «Δέντρο της Αγάπης» ανοίγει τα κλαδιά του για δεύτερη συνεχόμενη χρονιά.
Η δράση αυτή βασισμένη στο κλασικό παραμύθι του Όσκαρ Ουαίλντ « Ο ευτυχισμένος πρίγκιπας» μας φανερώνει την δύναμη της προσφοράς και της αγάπης. Στο πνεύμα του παραμυθιού, καλούμε τα παιδιά να φέρουν ένα παιχνίδι σε καλή κατάσταση που θα γεμίσει το Δέντρο της Αγάπης. Τα παιχνίδια αυτά θα δοθούν στη συνέχεια σε παιδιά που τα έχουν ανάγκη, προσφέροντες τους μια χαρούμενη χριστουγεννιάτικη έκπληξη.
Τα παιχνίδια θα συγκεντρώνονται στο «Σπιτάκι των Ξωτικών» έως και τις 22 Δεκεμβρίου το απόγευμα. (Βιβλιοθήκη Ευγενία Κλειδαρά)

Δράση “Χάρισε ένα βιβλίο: Δυνάμωσε το φως”
2025-12-21 19:00 - 20:30 | Πάρκο Αγίας Ειρήνης, Κωνσταντινουπόλεως, Μυτιλήνη, Λέσβος, Greece
Χάρισε ένα βιβλίο, δυνάμωσε το φως! Στις 21 Δεκεμβρίου συγκεντρώνουμε βιβλία και τα χαρίζουμε σε βιβλιοθήκες σχολείων σε απομακρυσμένα χωριά. Προσκαλούμε άπαντες να αγκαλιάσουν αυτή την πρωτοβουλία και να γεμίσουμε όλοι μαζί τον ουρανό του χριστουγεννιάτικου χωριού με το φώς των βιβλίων.
Τα βιβλία θα συγκεντρώνονται από τις 12 Δεκεμβρίου έως και τις 21 Δεκεμβρίου στο «Σπιτάκι το Ξωτικών» όπου θα γίνει η λήξη της εκδήλωσης με μια δράση βιβλιοπομπής με φαναράκια όπου θα διαβάζονται αποσπάσματα από αγαπημένα βιβλία. Θα ακολουθήσουν δράσεις για τα παιδιά.
(Βιβλιοθήκη Ευγενία Κλειδαρά)

«Το σπιτάκι της Ανακύκλωσης & της Φιλοζωίας»
2025-12-24 10:00 - 13:00, 2025-12-29 10:00 - 13:00, 2025-12-30 10:00 - 13:00, 2026-01-02 10:00 - 13:00 | Πάρκο Αγίας Ειρήνης, Κωνσταντινουπόλεως, Μυτιλήνη, Λέσβος, Greece
Η Διεύθυνση Περιβάλλοντος του Δήμου Μυτιλήνης ενώνει τη μαγεία των Χριστουγέννων με την αγάπη για το περιβάλλον και τα ζώα. Ελάτε να φτιάξουμε γιρλάντες και στολίδια από ανακυκλώσιμα υλικά, να μάθουμε απλές πράσινες συνήθειες και να γνωρίσουμε δράσεις για την προστασία και τη φροντίδα των αδέσποτων. Μικροί και μεγάλοι θα ανακαλύψουν πως μικρές πράξεις μπορούν να κάνουν τον κόσμο πιο φωτεινό — για εμάς και για τους τετράποδους φίλους μας.

Δράση καθαρισμού μονοπατιών στις Πηγές Κρατήγου
2026-03-22 11:00 - 17:00 | Κράτηγος
Δράση καθαρισμού των μονοπατιών στις Πηγές Κρατήγου διοργανώνουν από κοινού ο Δήμος Μυτιλήνης και ο Ποδηλατικός Σύλλογος Λέσβου με τη συνεργασία της Διεύθυνσης Δασών Λέσβου την Κυριακή 22 Μαρτίου.
Η δράση διοργανώνεται με αφορμή την Παγκόσμια Ημέρα Δασών, που γιορτάζεται την προηγούμενη ημέρα, έχει ως σημείο συνάντησης την τοποθεσία «Πεύκο» (δείτε την τοποθεσία εδώ) στις 11:00 το πρωί και πραγματοποιείται με την υποστήριξη του Μουσείου Φυσικής Ιστορίας Απολιθωμένου Δάσους Λέσβου και της Ανακύκλωσης Αιγαίου.

Φιλικοί αγώνες βόλεϊ βετεράνων για φιλανθρωπικό σκοπό
2026-04-04 18:30 - 22:00 | Κλειστο Γυμναστηριο Νεαπολης, Νεάπολη, Μυτιλήνη, 811 00, Greece
Φιλικούς αγώνες βόλεϊ βετεράνων για φιλανθρωπικό σκοπό διοργανώνουν ο Δήμος Μυτιλήνης και ο Σύνδεσμος Κοινωνικής Προστασίας & Αλληλεγγύης με συνδιοργανωτή την Τοπική Επιτροπή Πετοσφαίρισης Λέσβου το Σάββατο 4 Απριλίου στις 18:30 (αγώνας Γυναικών) και στις 20:30 (αγώνας Ανδρών) στο Κλειστό Δημοτικό Γυμναστήριο της Νεάπολης.
Σκοπός του αγώνα είναι η συγκέντρωση τροφίμων, φαρμάκων, ειδών ρουχισμού και παιχνιδιών για την ενίσχυση του Κοινωνικού Παντοπωλείου του Δήμου Μυτιλήνης, τα οποία καλούνται να συνεισφέρουν όσες και όσοι παρακολουθήσουν τους αγώνες αντί εισιτηρίου.

7η ποδηλατάδα για τον αυτισμό
2026-04-05 11:00 - 14:00 | Δημοτικό Θέατρο Μυτιλήνης
5 Απριλίου 2026 11:00πμ Αφετηρία: Δημοτικό Θέατρο ΜυτιλήνηςΜια αγκαλιά για τον αυτισμό!

Με το ποδήλατό σου, με τα πόδια, με το πατίνι ή με το αμαξίδιό σου, έλα να στείλουμε και φέτος το πιο δυνατό μήνυμα αποδοχής και συμπερίληψης!
Ο Σύλλογος Γονέων και Φίλων Ανθρώπων με Αυτισμό ΣΥΝ-εξέλιξη διοργανώνει την 7η ποδηλατάδα του με την υποστήριξη του Δήμου Μυτιλήνης και της Αντιδημαρχίας Πολιτισμού και Κοινωνικής Πρόνοιας.

Στο τέρμα της ποδηλατάδας, στο Άλσος Τσαμάκια, θα υπάρχουν πολλές δραστηριότητες για τα παιδιά, μουσική και κεράσματα!

Συμμετέχουν:• Cycling Club Lesvos• Lesvos Runners• Vespa Club Lesvos• Σώμα Ελληνικού Οδηγισμού – Τοπικό Τμήμα Μυτιλήνης• Ελληνική Ομάδα Διάσωσης• Σώμα Ελλήνων Προσκόπων•Ελληνικός Ερυθρός Σταυρός (Παράρτημα Λέσβου)• ΑΜΚΕ ΠΟΛΥΤΡΟΠΟΝ• ΩΔΕΙΟ Ν.ΣΚΑΛΚΩΤΑΣ• Παιδική χορωδία ANIMATO• Πολιτιστικός σύλλογος ΚΑΜΑΡΕΣ• Σύλλογος ΠΕΛΟΠΟΝΝΗΣΙΩΝ Λέσβου• OXYGEN ACADEMY• ΚΔΑΠ ΜΕΑ ΠΡΟΣΒΑΣΗ Μυτιλήνης• ΚΔΗΦ ΓΑΪΤΑΝΑΚΙ• ΚΔΗΦ ΚΥΨΕΛΗ

Τους ευχαριστούμε θερμά για την αμέριστη υποστήριξή τους!

Ας αφήσουμε το γαλάζιο μπαλόνι του αυτισμού να διώξει το σύννεφο της άγνοιας και του κοινωνικού αποκλεισμού.Ελπίζουμε και ευχόμαστε τα βλέμματα και οι καρδιές να φωτίζουν και να μαλακώνουν για όλα τα παιδιά και όλους τους ανθρώπους με ιδιαιτερότητες.
Ίσα δικαιώματα στην παιδεία, στην υγεία, στην δια βίου υποστήριξη και στο επαγγελματικό μέλλον!

Γιορτή αφιερωμένη στη μητέρα και το παιδί από τον Δήμο Μυτιλήνης μέσω του Ξενώνα Φιλοξενίας Γυναικών
2026-05-08 18:00 - 20:00 | Παιδική Χαρά Επάνω Σκάλας (πλησίον πρώην ΙΚΑ)
Ανοιχτή δράση για μικρούς και μεγάλους, με αφορμή τη Γιορτή της Μητέρας, διοργανώνει ο Δήμος Μυτιλήνης μέσω του Ξενώνα Φιλοξενίας Γυναικών, με τη συμμετοχή του Συμβουλευτικού Κέντρου, την Παρασκευή, 8 Μαΐου 2026, από τις 18:00 έως τις 20:00, στην παιδική χαρά της Επάνω Σκάλας.
Στο πλαίσιο της δράσης, θα πραγματοποιηθούν δραστηριότητες για παιδιά, όπως χειροτεχνίες, κατασκευή καρτών αφιερωμένων στη μητέρα και αφήγηση παραμυθιού, ενώ στις δημιουργικές δράσεις θα έχουν δυνατότητα να συμμετέχουν και οι μητέρες.
Επιπλέον, κατά τη διάρκεια της δράσης θα πραγματοποιείται ενημέρωση των γυναικών σχετικά με τις παρεχόμενες υπηρεσίες του Ξενώνα Φιλοξενίας και του Συμβουλευτικού Κέντρου Μυτιλήνης.

"Τρέξε για τη ζωή" από τους Lesvos Runners
2026-05-10 11:00 - 14:00 | Άλσος Τσαμάκια, Τσαμάκια, Μυτιλήνη, 81100, Greece
Αυτή την Κυριακή, οι Lesvos Runners σας προσκαλούν σε μια μέρα γεμάτη ενέργεια, χαμόγελα και αγάπη! Είτε είστε λάτρεις του τρεξίματος, είτε προτιμάτε το δυναμικό βάδισμα ή περπάτημα, ελάτε να γίνουμε μια μεγάλη παρέα και να τιμήσουμε τη Γιορτή της Μητέρας!

Κυριακή 10 Μαΐου, Εκκίνηση: Τσαμάκια, Ώρα: 11:00 π.μ.

Φορέστε τη θετική σας διάθεση και τα αθλητικά σας παπούτσια και σας περιμένουμε όλους εκεί!

Δωρεάν ξεναγήσεις από το Δήμο Μυτιλήνης για την Παγκόσμια Ημέρα Μουσείων
2026-05-18 11:00 - 15:00
Δωρεάν ξεναγήσεις στο Αρχαιολογικό Μουσείο και στη Δημοτική Πινακοθήκη οργανώνει την Δευτέρα, 18 Μαΐου 2026, ο Δήμος Μυτιλήνης, συμμετέχοντας στον εορτασμό της Παγκόσμιας Ημέρας Μουσείων κατά την οποία η είσοδος είναι ελεύθερη σε όλους τους αρχαιολογικούς χώρους.
Οι επισκέπτες θα έχουν την ευκαιρία να περιηγηθούν σε όλους τους εκθεσιακούς χώρους του Μουσείου, καθώς και της Πινακοθήκης, όπου αυτό το χρονικό διάστημα λειτουργεί και η Έκθεση Ζωγραφικής και Φωτογραφίας «Μνημεία και τοποθεσίες στο χρόνο: ένας διάλογος καμβά και φακού».
Οι ξεναγήσεις θα πραγματοποιηθούν από ξεναγούς της Κοινωνικής Συνεταιριστικής Επιχείρησης «ΠΑΡΕΑ @ ΛΕΣΒΟΣ» στις 11:00 στο Αρχαιολογικό Μουσείο και στις 12:30 στη Δημοτική Πινακοθήκη.
Δηλώσεις συμμετοχής στο τηλ. 6988 704107 και στο email ant.tourismou@mytilene.gr.
